Zustellung eines Beschlusses der Chrematisten
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

10190 AD120 Arsinoite

Εὐδήμωι στρατηγῶι Ἀρσινοείτου Ἡρακλείδου μερίδος παρὰ Μάρκου Ἀντωνίου Τιτανιανοῦ ἀπόντος διὰ φροντιστοῦ Λουκείου Οὐαλερίου Ἐξσπεδείτου. οὗ παρεκόμισα τοι Βουκόλου τοῦ ἱερέως καὶ ἀρχιδικαστοῦ χρηματισμοῦ τὸ ἀντίγραφον ὑπόκειται, καὶ ἐρωτῶ τούτου τὸ ἴσον μεταδοθῆναι τῶι τῆς Τηρεντίας Γεμέλλης νομίμωι ἐπιτρόπωι Ἰγνατίωι Νίγερι διʼ ὑπηρέτου, ἵνʼ εἰδῇ ἀφιστάμενον αὐτὸν τῶν προσβεβλημένων μοι καὶ καταγεγραμμένων μοι τῶν τῆς Τηρεντίας Γεμέλλας ὑπαρχόντων, καθὼς ὁ χρηματισμὸς περιέχει. ἔτους ε Αὐτοκράτορος Καίσαρος Τραιανοῦ Ἁδριανοῦ Σεβαστοῦ Ἁθὺρ κθ. Βουκόλος ὁ ἱερεὺς καὶ ἀρχιδικαστὴς τῶι Ἀρσινοείτου Ἡρακλείδου μερίδος στρατηγῶι χαίρειν. τῆς γεγενημένης ὑπογραφῆς ἐπὶ τῆς διαλογῆς τῶν ἐντεύξεων ἀντίγραφον ὑπόκειται σὺν τῆι ἐντεύξει· γέγραφα οὖν σοι, ἵνʼ εἰδῇς. ἔρρωσο. ἐσημειωσάμην. ἔτους ε Αὐτοκράτορος Καίσαρος Τραιανοῦ Ἁδριανοῦ Σεβαστοῦ [...] ἔτους ε Αὐτοκράτορος Καίσαρος Τραιανοῦ Ἁδριανοῦ Σεβαστοῦ Ἀπελλαίου κβ Φαῶφι κβ. χρηματισταὶ Τίτοι Φλάουιοι Ἀπολλώδωρος καὶ Ποπλιανὸς οἱ τὰς ἐντεύξεις διαλέξαντες, ἀναγνωσθείσης ἐντεύξεως Μάρκου Ἀντωνίου Τιτανιανοῦ καὶ τῆς διʼ αὐτῆς σημαινομένης καταγραφῆς ἐπενηνεγμένης καὶ τοῦ ἐντετευχότος ὀμωμοκότος Αὐτοκράτορα Καίσαρα Τραιανὸν Ἁδριανὸν Σεβαστὸν ἀληθῆ εἶναι τὰ διὰ τῆς ἐντεύξεως δεδηλωμένα καὶ μηδὲν ὑπεναντίον ᾠκονομῆσθαι, συνεκρίναμεν γραφῆναι καὶ πεμφθῆναι τῆς ἐντεύξεως ἀντίγραφον τῶι τῆς Ἡρακλείδου μερίδος τοῦ Ἀρσινοείτου στρατηγῶι, ὅπως προδιαστειλάμενος τοῖς οὖσι ἐν τοῖς καταγεγραμμένοις ὑπάρχουσι ἐκχωρεῖν ἐκ τούτων ἐν ἡμέραις δέκα μετὰ ταύτας ποιῆται τὰ τῆς ἐμβαδείας, ὃν τρόπον καθήκει τοῖς προστεταγμένοις ἀκολούθως. Τίτωι Ἁτερίωι Νέπωτι. Μᾶρκος Ἀντώνιος Τιτανιανὸς τῶι ἐνεστῶτι μηνὶ καταγέγραμμαι κατὰ τὰ προστεταγμένα κατὰ συνχώρησιν διὰ τοῦ καταλογείου ἐνεχυρασίας καὶ προσβολῆς τῶν τῆς [...] ξενικῆς πρακτορίας δημοσιωνῶν τοῦ Ἀρσινοείτου νομοῦ τά τε ὑπηλλαγμένα μοι ὑπʼ αὐτῆς διὰ της τῶν [...]